Ο **Γιούλιε Κνίφερ**  (23 Απριλίου 1924 – 7 Δεκεμβρίου 2004) ήταν Κροάτης ζωγράφος αφηρημένης τέχνης και ιδρυτικό μέλος της Κροατικής ομάδας τέχνης της δεκαετίας του 1960, γνωστή ως Ομάδα Γοργόνα.

Το κεντρικό μοτίβο της τέχνης του Κνίφερ είναι η εξερεύνηση του μαιάνδρου, μιας γεωμετρικής μορφής που δημιουργούσε από το 1960 σε διάφορες τεχνικές ζωγραφικής όπως εκτύπωση, λάδι, ακρυλικό χρώμα, κολάζ και τοιχογραφία.  Ένα παράδειγμα του οποίου είναι ο κολοσσιαίος μαίανδρος, που δημιούργησε ο Κνίφερ σε καμβά 20 x 30 μέτρα σε ένα λατομείο στο Τύμπινγκεν (1975).

Ήταν επίσης ένα από τα ιδρυτικά μέλη της Ομάδας Γοργόνα, μέλη της οποίας από το 1959 έως το 1966 ήταν: Μίλιενκο Χόρβατ, Ίβαν Κόζαριτς, Μαριγιάν Γιεβσοβάρ, Ντιμιτρίγιε Μπασίτσεβιτς (που εργάζεται με το όνομα Μάνγκελος), Μάτκο Μέστροβιτς, Ραντοσλάβ Πούταρ, Τζούρο Σέντερ και Γιόσιπ Βάνιστα. Το 1961 συμμετείχε στην πρώτη έκθεση *Νέες Τάσεις* στο Ζάγκρεμπ. Έκανε σε πολλές εθνικές και διεθνείς εκθέσεις, συμπεριλαμβανομένων των εκθέσεων *Οι* *Νέες Τάσεις* (1961, 1963, 1969 και 1973), *Διεθνής Κονστρουκτιβιστική Αφηρημένη Τέχνη* στην γκαλερί Ντενίζ Ρενέ (Παρίσι, 1961–1962), *Κονστρουκτιβιστής* στο Μουσείο της πόλης του Λεβερκούζεν, 1962), *Πέρα από το Ανεπίσημα* (Σαν Μαρίνο, 1963), Μπιενάλε της Βενετίας (1976 και 2001), Μπιενάλε Τέχνης του Σάο Πάολο (1973 με τους Γιουράι Ντόμπροβιτς και Βιέντσεσλαβ Ρίχτερ, 1979 και 1981). Συνεργάστηκε με την Γκαλερί Ντάνι Κέλερ στο Μόναχο, την Γκαλερί Χόφμαν στο Φρίντμπεργκ και την Γκαλερί Φρανκ Ελμπάζ στο Παρίσι. Αυτό αύξησε τον αριθμό των έργων του σε ιδιωτικές συλλογές και συλλογές μουσείων, που βρίσκονται τώρα σε πολλά εξέχοντα ιδρύματα σε όλο τον κόσμο, συμπεριλαμβανομένου του Κέντρου Ζωρζ Πομπιντού στο Παρίσι.

Το 1994 μετακόμισε στο Παρίσι, όπου έζησε μέχρι το θάνατό του. Η πρώτη του μεταθανάτια έκθεση οργανώθηκε από τον Αρνό Πιερ στην γκαλερί Φρανκ Ελμπάζ στο Παρίσι (2010). Το 2002 κέρδισε το ΒραβείοΒλαντιμίρ Νάζορ για τα Επιτεύγματα στη Ζωή. 

Το 2016, ο πίνακας του Κνίφερ *PLS 69* (1969) πουλήθηκε σε δημοπρασία στη Βιέννη για 137.000 ευρώ, που ήταν εκείνη την εποχή η υψηλότερη τιμή, που πληρώθηκε ποτέ για ένα έργο κροατικής μοντέρνας τέχνης.

Περαιτέρω ανάγνωση
------------------

* Biro, Adam & Pierre, Arnauld *Knifer: Méandres* (Παρίσι, 2001).
* Maković, Zvonko *Julije Knifer* (Meandar & Studio Rašić, Ζάγκρεμπ, 2002).

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb136232787. Ανακτήθηκε στις 10  Οκτωβρίου 2015.
2. 1 2  «Benezit Dictionary of Artists» (Αγγλικά) Oxford University Press. 2006. B00099607. Ανακτήθηκε στις 9  Οκτωβρίου 2017. ISBN-13 978-0-19-977378-7.
3. 1 2  (Αγγλικά) *SNAC*. w6vx250q. Ανακτήθηκε στις 9  Οκτωβρίου 2017.
4. ↑  (Αγγλικά) *Union List of Artist Names*. 11  Μαΐου 2018. 500150188. Ανακτήθηκε στις 25  Οκτωβρίου 2018.
5. ↑  (Αγγλικά) *Museum of Modern Art online collection*. 30437. Ανακτήθηκε στις 4  Δεκεμβρίου 2019.
6. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 2  Μαΐου 2020.
7. ↑  *Czech National Authority Database*. js20181007108. Ανακτήθηκε στις 1  Μαρτίου 2022.
8. ↑  173188. Ανακτήθηκε στις 4  Δεκεμβρίου 2019.
9. 1 2  *The Fine Art Archive*. cs.isabart.org/person/9878. Ανακτήθηκε στις 1  Απριλίου 2021.
10. ↑  Beroš, Nada *Highlights: Collection in Motion*, p.25 (Muzej Suvremene Umjetnosti, Zagreb 2010)
11. ↑  Ministry of Culture Website, link to the recipients of the Vladimir Nazor Award for Life Achievement.
12. ↑  «Povijesni rekord hrvatske suvremene umjetnosti: Kniferova slika prodana za čak 137 tisuća eura!» (στα hr). *Jutarnji list*. 6 June 2016.. Ανακτήθηκε στις 6 June 2016.

|  |  |
| --- | --- |
| εικονίδιο Βιογραφίες | Πύλη Βιογραφίες |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64809779
* **Europeana**: agent/base/40766
* LCCN: n86005741
* ISNI: 0000 0001 2281 0336
* GND: 119088363
* SUDOC: 059932155
* BNF: cb136232787 (data)
* ULAN: 500150188
* NKC: js20181007108
* RKD: 298940

 |

 |